Oficialusis leidinys L 305 , 22/11/2001 p. 0032 - 0034



Komisijos sprendimas 2001 m. lapkričio 21 d. dėl sprendimo dėl galimo tam tikrų veikliųjų medžiagų įrašymo į Direktyvos 91/414/EEB I priedą (pranešta dokumentu Nr. C(2001) 3685) (tekstas svarbus EEE) (2001/810/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1] su paskutiniais pakeitimais, padarytais Komisijos direktyva 2001/49/EB [2], atsižvelgdama į 1992 m. gruodžio 11 d. Komisijos reglamentą (EEB) Nr. 3600/92, nustatantį išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles [3] su paskutiniais pakeitimais, padarytais Reglamentu (EB) Nr. 2266/2000 [4], ypač į jo 7 straipsnio 3A dalies d punktą ir 4 dalį, kadangi: (1) 1994 m. balandžio 27 d. Komisijos reglamente (EB) Nr. 933/94, nustatančiame augalų apsaugos priemonių veikliąsias medžiagas ir skiriančiame ataskaitų rengėjas valstybes nares Komisijos reglamentui (EEB) Nr. 3600/92 įgyvendinti [5], su paskutiniais pakeitimais, padarytais Reglamentu (EB) Nr. 2230/95 [6], nustatytos kiekvienos veikliosios medžiagos valstybės narės pranešėjos ir pranešėjai. (2) Reglamento (EB) Nr. 3600/92 7 straipsnyje numatyta, kad valstybė narė, paskirta pranešėja apie kiekvieną veikliąją medžiagą, turėtų patikrinti dokumentus ir pateikti Komisijai ataskaitą apie pranešėjų pateiktos informacijos įvertinimą pagal to reglamento 6 straipsnio 1 dalį. (3) Valstybės narės pranešėjos pateikė tokias ataskaitas ir jose nurodė papildomus duomenų reikalavimus. Gavusi ataskaitas, Komisija išsiuntinėjo jas valstybėms narėms susipažinti ir pradėjo konsultacijas su valstybių narių ekspertais ir pagrindiniais pranešėjais, kaip numatyta Reglamento (EEB) Nr. 3600/92 7 straipsnio 3 dalyje. (4) Reglamento (EEB) Nr. 3600/92 7 straipsnio 4 dalyje reikalaujama, kad visi būtini duomenys būtų pateikti ne vėliau kaip 2002 m. gegužės 25 d.; išimtinais atvejais, kai valstybei narei pranešėjai ir Komisijai buvo neįmanoma tokius tyrimus nurodyti iki 2001 m. gegužės 25 d., gali būti nustatyta kita data. Tokios vėlesnės datos nustatymas atsižvelgiant į pateiktinų tyrimų trukmę ir bandymų sąlygas yra pagrįstas benalaksilo, chlortolurono ir dinokapo, be to, benomilo, cipermetrino ir chlortolurono ilgalaikių tyrimų atveju. Pranešėjas privalo užtikrinti, kad jų dokumentai būtų parengti taip, kad ribotam tipiškų naudojimo atvejų skaičiui būtų įvykdyti visi Direktyvos 91/414/EEB II ir III priedų duomenų reikalavimai. Tačiau, norint padėti medžiagų pranešėjams pasirengti būtiniems tyrimams, kad būtų parengti dokumentai, Komisija po konsultacijų su Augalų sveikatos nuolatiniu komitetu nustatė tam tikrus tyrimus ir informaciją, kurios prireiktų medžiagų saugai ir efektyvumui įvertinti. (5) Iki šiol pateiktos informacijos nepakanka norint nustatyti, ar augalų apsaugos produktai, savo sudėtyje turintys konkrečios veikliosios medžiagos, siūlomomis naudojimo sąlygomis apskritai atitinka reikalavimus, nustatytus Direktyvos 91/414/EEB 5 straipsnio 1 dalies a ir b punktuose. Dėl to dabar neįmanoma nuspręsti, ar tokias veikliąsias medžiagas įrašyti į Direktyvos 91/414/EEB I priedą, ar ne. (6) Direktyvos 91/414/EEB 8 straipsnio 3 dalyje numatyta, kad 4 straipsnio 1 dalies b punkto, i–v papunkčio ir c–f punktų reikalavimus valstybės narės turėtų taikyti pagal nacionalines nuostatas dėl pateiktinų duomenų. Įvertinimo ataskaitų projektuose, nurodytuose konstatuojamosios dalies 2 punkte, nebuvo nurodytos problemos, kurių negalima sumažinti atitinkamomis rizikos valdymo priemonėmis valstybės narės lygiu. Dėl to šiame etape netikslinga laikinai uždrausti augalų apsaugos produktus, savo sudėtyje turinčius šių veikliųjų medžiagų, kol bus pateikta ir įvertinta papildoma reikalinga informacija. Dėl to turėtų būti priimtas sprendimas atidėti sprendimą dėl galimo tokios veikliosios medžiagos įrašymo į Direktyvos 91/414/EEB I priedą. (7) Po diskusijų Augalų sveikatos nuolatiniame komitete ir atsižvelgiant į to komiteto nuomonę, Komisija nustatė papildomus būtiniausius duomenis, kurių reikia norint spręsti, ar konstatuojamosios dalies 4 punkte minimos medžiagos atitinka Direktyvos 91/414/EEB 5 straipsnio reikalavimus. Dėl to valstybės narės pranešėjos turėtų išsamiai informuoti pranešėjus apie visus papildomus tyrimus ir informaciją, kurios prireiktų norint įrodyti, kad šie reikalavimai įvykdyti. (8) Kad valstybės narės ir Komisija galėtų planuoti savo darbą, pranešėjas besąlygiškai įsipareigoja pateikti papildomą reikalaujamą informaciją, jei jis nori, kad valstybė narė pranešėja ir Komisija tęstų peržiūros procesą. Kad Komisija per atitinkamą laiką galėtų baigti savo darbą pagal Reglamente (EEB) Nr. 3600/92 parengtą programą, turėtų būti nustatytas galutinis terminas, iki kurio pranešėjai apie šias medžiagas turi parengti savo dokumentus. Šis galutinis terminas turėtų būti kuo trumpesnis, atsižvelgiant į laiką, reikalingą būtiniems tyrimams atlikti. (9) Jei šio sprendimo reikalavimai dėl būtinos informacijos apie kurią nors konkrečią veikliąją medžiagą neįvykdomi, suinteresuotoms šalims nekliudoma siekti šią veikliąją medžiagą vėliau įrašyti į Direktyvos 91/414/EEB I priedą jos 6 straipsnio 2 dalyje nustatyta tvarka. (10) Šis sprendimas neapriboja jokių veiksmų, kurių Komisija gali imtis vėliau dėl šių veikliųjų medžiagų pagal 1978 m. gruodžio 21 d. Tarybos direktyvą 79/117/EEB, draudžiančią pateikti į rinką ir naudoti augalų apsaugos produktus, turinčius kai kurių veikliųjų medžiagų [7], su paskutiniais pakeitimais, padarytais Austrijos, Suomijos ir Švedijos Stojimo aktu. (11) Šiame sprendime numatytos priemonės atitinka Augalų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimas dėl šio sprendimo priede nurodytų veikliųjų medžiagų galimo įrašymo į Direktyvos 91/414/EEB I priedą atidedamas, kol bus gauta šio sprendimo 2 straipsnyje nurodyta informacija. 2 straipsnis Dėl kiekvienos veikliosios medžiagos, išvardytos šio sprendimo priede, valstybės narės pranešėjos informuoja pranešėjus, kad jie turi parengti savo dokumentus taip, kad ribotam tipiškų naudojimo atvejų skaičiui būtų įvykdyti visi direktyvos II ir III priedų duomenų reikalavimai. Nepažeidžiant papildomų reikalavimų, kurie gali būti nustatyti vėliau, valstybės narės pranešėjos informuoja pranešėjus apie konkrečius papildomus tyrimus ir informaciją, kurią Komisija po konsultacijų su Augalų sveikatos nuolatiniu komitetu nustatė kaip reikalingą. Kiekviena valstybė narė pranešėja informuoja kiekvieną suinteresuotą pranešėją, kad jei jis norėtų, kad pranešėja ir Komisija tęstų peržiūros procesą dėl medžiagos įrašymo į Direktyvos 91/414/EEB I priedą, jis per tris mėnesius nuo šio sprendimo paskelbimo dienos turi pranešti pranešėjai ir Komisijai įsipareigojimą užtikrinti, kad ne vėliau kaip iki šio sprendimo priede nurodytų datų jo dokumentai atitiktų Direktyvos 91/414/EEB II ir III priedo reikalavimus ir kuo greičiau, bet ne vėliau kaip iki šio sprendimo priede nurodytų datų būtų pateikti pirmoje pastraipoje nurodyti tyrimų rezultatai bei informacija. 3 straipsnis Jei informacija, būtina apie tam tikras veikliąsias medžiagas, nebus gauta iki priede nurodytų datų, valstybė narė pranešėja kuo greičiau, bet ne vėliau kaip per du mėnesius turi informuoti Komisiją. 4 straipsnis Apie šį sprendimą valstybės narės pranešėjos nedelsdamos informuoja pranešėjus apie veikliąsias medžiagas, nurodytas 1 straipsnyje. 5 straipsnis Šis sprendimas skirtas valstybėms narėms. Priimta Briuselyje, 2001 m. lapkričio 21 d. Komisijos vardu David Byrne Komisijos narys [1] OL L 230, 1991 8 19, p. 1. [2] OL L 176, 2001 6 29, p. 61. [3] OL L 366, 1992 12 15, p. 10. [4] OL L 259, 2000 10 13, p. 27. [5] OL L 107, 1994 4 28, p. 8. [6] OL L 255, 1995 9 22, p. 1. [7] OL L 33, 1979 2 8, p. 36. -------------------------------------------------- PRIEDAS | Tyrimų rezultatų pateikimo galutinis terminas | Nurodytų ilgalaikių tyrimų rezultatų pateikimo galutinis terminas | Alachloras | 2002 5 25 | 2002 12 31 | α-cipermetrinas | 2002 5 25 | | Benalaksilas | 2003 1 31 | 2003 5 25 | Benomilas | 2002 5 25 | 2003 12 31 | Bromksinilas | 2002 5 25 | 2003 5 25 | Chlortalonilas | 2002 5 25 | 2003 5 25 | Chlortoluronas | 2002 11 30 | 2003 12 31 | Cipermetrinas | 2002 5 25 | 2003 6 30 | Dinokapas | 2002 12 31 | 2003 12 31 | Endosulfanas | 2002 5 25 | 2003 5 31 | Joksinilas | 2002 5 25 | 2003 5 25 | Metamidofosas | 2002 5 25 | 2003 5 25 | --------------------------------------------------